Πανελλήνιοι κολυμβητικοί αγώνες 1934

Οι Πανελλήνιοι Κολυμβητικοί αγώνες του 1934, έγιναν στις 15-16 Σεπτεμβρίου στον Πειραιά. Περιλάμβαναν αγώνες κολύμβησης ανδρών-γυναικών, καταδύσεων ανδρών-γυναικών και υδατοσφαίρισης ανδρών. Επίσης, έγιναν αγώνες εφήβων, κολύμβησης και υδατοσφαίρισης.

Σύνοψη

Το πρωτάθλημα διεξήχθη «εις τον προλιμένα παρά το Βασιλικόν Περίπτερον». Στους αγώνες αυτούς εμφανίζεται πρώτη φορά βαθμολογικώς ο Παναθηναϊκός, χάρη στους βαθμούς που συγκέντρωσε ο Γ. Αργυράκης, τερματοφύλακας της ποδοσφαιρικής ομάδας του Συλλόγου, στα 100μ. ύπτιου  και στα 400μ. ελευθέρας των Ανδρών. Οι σύλλογοι αγωνίστηκαν πρώτα στα περιφερειακά πρωταθλήματα Βορά, Νότου και Ανατολής από όπου προκρίθηκαν οι καλύτεροι για την τελική φάση. 

Στους αγώνες μετείχαν δύο επαρχιακά σωματεία: ο ΝΟ Πατρών και ο ΝΟ Μυτιλήνης, ενώ δεν κατόρθωσε να συμμετάσχει, η ΑΕΚ Καβάλας όπου είχαν προκριθεί δύο αθλητές της.

Η παρουσία των θεατών ήταν αρκετή παρά την απόσταση από την Αθήνα. Όμως, η οργάνωση δεν ήταν ιδιαίτερα επιτυχημένη. Οι θέσεις δεν ήταν αριθμημένες και υπήρξαν διαμαρτυρίες από τους θεατές, διότι η δύσκολη μετάβαση στο χώρο σε συνδυασμό με το τσουχτερό εισιτήριο έκανε αρκετά δαπανηρή την παρακολούθηση των αγώνων. Αντιθέτως στον αγωνιστικό τομέα επικράτησε τάξη και δεν υπήρξαν παρατράγουδα.

 Πολυνίκης Σύλλογος: Ολυμπιακός Σ.Φ.Π.
 Πρωταθλητής Γενικής Βαθμολογίας: Ολυμπιακός Σ.Φ.Π.
 Πρωταθλητής Υδατοσφαίρισης: Ολυμπιακός

Αποτελέσματα 

Κολύμβηση:
Ανδρών:
 100 ελευθ.: Τάκης Προβατόπουλος (ΟΣΦΠ): 1.07.2
400 ελευθ.: Τάκης Προβατόπουλος (ΟΣΦΠ): 5.41.6
1500 ελευθ.: Τάκης Προβατόπουλος (ΟΣΦΠ): 25.36.6
100 υπτ.: Ε. Μαλλίδης (ΝΟ Μυτ.): 1.18.9
200 προσθ.: Α. Πεπονής (ΝΟΠ): 3.18.0
4Χ200 ελευθ.: Ολυμπιακός (Τάκης Προβατόπουλος, Ιωάννης Ισιγώνης, Ανδρέας Κουραχάνης): 11.06.4
4Χ100 ελευθ. εφήβων: ΝΟ Πατρών (Α. Αγραπίδης, Σταυράκης, Μ. Καθρέπτας, Ν. Τασόπουλος): 5.05.6 (ν.π.ρ.) 
Γυναικών: 
100 ελευθ.: Ινέτ Βέλλα (ΟΣΦΠ): 1.27.0
100 υπτ.: Α. Παπαδάκη (ΟΣΦΠ): 1.49.6 (ν.π.ρ.)
100 προσθ.: Κωνσταντινίδου (ΑΟΠΦ): 2.03.2

Καταδύσεις 
Ανδρών: 
Βατήρας 5μ: 1) Θ. Καρμενίδης (Άρης): 33 β. 2) Πανάγος (ΟΣΦΠ): 31 β. 3) Ξηρόπουλος (Άρης): 29 β.

Δεν έγινε αγώνισμα γυναικών λόγω έλλειψης συμμετοχών
Υδατοσφαίριση: νοκ-άουτ αγώνες ως τον τελικό
Προκριματικοί:
Ολυμπιακός - Άρης Θ.: 3-0
Ηρακλής Θ. -ΝΟ Πατρών: 3-1
Εθνικός Π. - Παναθηναϊκός: 6-0
ΝΟ Μυτιλήνης: άνευ αγώνος (δεν προσήλθαν οι Φίλιπποι Καβ.)
Ημιτελικοί:
Ολυμπιακός - Ηρακλής: 4-1
Εθνικός - ΝΟ Μυτιλήνης: 5-0
ΤΕΛΙΚΟΣ:
Ολυμπιακός - Εθνικός: 4-2

Βαθμολογίες - κατάταξη 

 Γενική βαθμολογία
1: Ολυμπιακός Σ.Φ.Π. βαθμοί 44
2: Εθνικός Πειραιώς: 13β
3: Ν.Ο. Πατρών: 8β
4: Ν.Ο. Μυτιλήνης: 5β
5: Άρης Θεσσαλονίκης: 4β
6: Α.Ο. Παλαιό Φάληρο: 3β
7: Παναθηναϊκός: 3β
8: Ν.Ο. Πειραιώς: 1β

Υδατοσφαίριση: τελική κατάταξη και οι ομάδες που δηλώθηκαν
1: Ολυμπιακός (4-2 τον Εθνικό)
2: Εθνικός Πειραιώς
3: Ηρακλής Θεσσαλονίκης
 : Ν.Ο. Μυτιλήνης
5: Παναθηναϊκός
 : Άρης Θεσσαλονίκης
 : Ν.Ο. Πατρών
Χ: Φίλιπποι Καβάλας (δεν έλαβε μέρος)

Παραπομπές

Πηγές 
 Αρχείο Ελληνικής Κολυμβητικής Ομοσπονδίας
 Εφημερίδα "Ακρόπολις"
εφ. "ΑΘΛΗΤΙΚΟΣ ΧΡΟΝΟΣ", 14 & 17/9/1934, ψηφ. σελ. 45-52. 

Πανελλήνιο πρωτάθλημα κολύμβησης
1934
Αθλητικά γεγονότα του 1934
Διοργανώσεις υγρού στίβου στον Πειραιά